**De Leonardo-Brüch**

De Leonardo-Brüch hett ehren Naam vun den italienschen Künstler un Erfinder Leonardo da Vinci (1452–1519). Se is ut Holtdele tohoopensett, de all overeen sünd. De Brüch driggt sik sülvst. De Dele warrt so tohopensett, dat een kene Nagels oder Seilen bruukt, dat de Brüch sik driggt.

Egens weer so en Brüch för dat Militär dacht, dat se gau över en Beek röverkamen kunnen.

De lüttste Brüch kann ut söss Holtstücken boot warrn. Jeedeen gröttere Brüch kann een boen, wenn dor veer Holtstücken tokaamt.

Dat Boprinzip ut de Physik, wat Leonardo anwennt hett, is de Sülvsthemmungsmechanismus. Dorbi warrt dat ganze System faster, wenn dat ünner Druck kummt.